એ વાતચીત પછી એ બધા જ મિત્રો રોજ સાંજે આવી ભારતીય બ્રેઈલ લિપિના આવિષ્કાર માટે એકઠા થવા માંડ્યા. બધા દેખતા મિત્રો વચ્ચે અંધ એક ડૉ. નીલકંઠરાય છત્રપતિ જ. એમની ત્વરા, એમની મૌલિકતા અને એમની સૂઝ આ બધાને પણ આંજી દે તેવી. 1894માં એટલે કે, અંધાપાનાં માત્ર બે જ વર્ષમાં ડૉક્ટર નીલકંઠરાય છત્રપતિએ પોતાના જ ઘેર ખાડિયામાં અમૃતલાલની પોળમાં એ શાળા સ્થાપી. ત્યારે એના વિદ્યાર્થીઓ હતા માત્ર ત્રણ.